《九日紫碧山房用杜甫诗韵得二律 其一》
清代·奕詝

楼高始觉太虚宽，无限诗情结古欢。此日登临供点笔，何人酩酊倩扶冠。

千峰耸翠澄秋宇，一雁遥空送早寒。处处茅檐真乐意，《豳风》图画坐中看。

作者简介：（1831—1861）即爱新觉罗·奕詝。清朝皇帝。宣宗第四子。道光三十年正月嗣位，次年改元咸丰。即位不久，洪秀全发动金田起事。终咸丰之世，太平天国与清朝成对峙之局。咸丰六年至十年，英法对华进行第二次鸦片战争。八年，与俄签订《瑗珲条约》；与英、法、俄、美分别签订《天津条约》。十年，北京被英、法军占领，逃往热河，留恭亲王奕诉与英、法、俄分别签订《北京条约》。十一年病卒于热河，谥显皇帝。